Den Vest-Sjællandske Avis, 1816-05-09
Oversigt af Dagens udenlandske Nyheder. Altid noget nyt fra Africa: er det gamle Ordsprog. Det vil endnu meere komme til at gielde, siden Napoleon Bonaparte er blevet der sat der paa Udpost; næsten enhver Ostindienfarer lægger an ved St. Helene, og bringer sin nyebagte Fortælling med sig om den overvundne Helt. Lid Fabel blandes imellem ind i disse Efterretninger: men nogle af de paalideligste ere nyelig bragte os ved Skibet the Minder. To Dage førend det forlod den havde Bonaparte forladt sin mellemtidige Boepæl i Hr. Balcombes Huus og var flyttet ind i det Palais, som er bestemt til hans varige Residents, som er opført i Longwood, i det indre af Øen. Pladsen, hvorpaa det staaer, er en ophøiet Flade, og den eneste Slette paa Øen, den er tre engelske Mile i Omkreds og har smukke Spadseretoure. Admiral Cockburn med sin Secretair, Hr. Glower og Capt. Mackey førte ham ind i hans nye Boelig, hvorved han takkede dem meget forbindtlig for den Umage, som de havde gjort sig for at sætte det i saa god en Stand. Han befinder sig forresten vel og skal ikke give nogen Tungsindighed tilkiende over sin Skjebne (dette er ikke saa usandsynligt, hele Napoleons Historie viser, at han troer, som Mahomedanerne, paa en forud bestemt og uundgaaelig Skjebne, endskiøndt denne Lære vist nok er falsk og stemmer ikke overeens med en tydelig Forestilling om den menneskelige Naturs Friehed; deraf lader sig forklare det vilde Mod, hvormed han som en Helt har styrtet sig i utallige Farer, deraf hans sværmende Plan at tragte efter at erobre og omdanne hele Jorden, hvortil han troede sig bestemt af Skjebnen; deraf det Haab, som oplivedes hos ham paa nye, da han landede i Fior paa Frankerigs Kyster og udraabte, nu er Congressen opløst: nu begynder den anden Deel af mit Levnets Historie, og deraf lader sig forklare hans aldeles Overgivelse af sin Sag og Opgivelse af enhver Bestræbelse for at holde den opret efter Nederlaget i Fior ved Mont St. Jean, hvor han syntes, (og naar man tager alle Omstændigheder i Betragtning, ikke uden Grund), at en usynlig Magt arbeidede ham imod, og følte sig forladt af Skiebnen; dog troer han at den samme Skjebne har ikke endnu forladt ham, men bestemt ham til noget vigtigt; og de som ere omkring ham bemærke det tydeligt, at han sætter en besynderlig Vigtighed paa sin Person; derfor holder han sit Humeur opret fordi han troer at Skjebnen har allene fældet ham, men endnu ikke forladt ham; han vilde ikke tænke saaledes, naar han troede paa et Forsyn, og ikke paa en Skjebne). At han, som man siger, forresten lader sig sieldent see, taler lidt og er ofte bizar, er meget begribeligt ved en Mand af hans Charakteerkraft og hans Skjebne; han arbeider i Selskab med den geniefulde Las Casas paa sin Levnetsbeskrivelse. J Slutningen af forrige Aar er han kommen i en Misforstaaelse med General Bertrand; hvorfor General Montholon Semonville er bleven Stormarskal i dennes Sted og GeneraGorgand, Overhofmester. (Bertrand var eller Napoleons inderlige Ven, og Mad. Bertrand va med alle sine Overtalelser ikke i Stand til at afholde sin Mand fra at giøre Reisen med til St. Helena). Forresten holder Napoleon sig paa St. Helena en Eqvipage med 8 Heste og rider sig hver M. gen en Tour i Selskab med Capt. Poppleton af det 53de Regiment, hvilken han havde brouilleret sig med, men som nu igien ledsager ham i Uniform. Forsigtigheds Forholdsreglerne for at bevogte Napoleon paa St. Helena, ere forresten overordentlige, man tænke sig at denne Slette, hvorpaa Longwood ligger og hvor han boer, er midt paa Den; og er egentligen en Flade paa et Bierg man kan ikke komme til den uden af en smal Vei fra Jamestown af, som snoer sig imellem Klipper og Afgrunde; paa den modsatte Side ender sig denne Slette med en Klippe der hænger høit ud over Havet, paa de to andre Sider støder Sletten deels til en dyb Afgrund og deels til et ubestigeligt Field, Pladsen imellem disse Klipper og Afgrunde har Napoleon kun til at bevæge sig paa. Denne indsluttede Beliggenhed er overalt bevogtet af Skildvagter, især Stien som fører til Sletten, ikke mindre Forsigtighedsmidler anvendes for at dække Øen fra Søesiden; Poster staae ude paa alle Punkter, Krigsskibe krydse uafladelig i Søen, og alle Skibe som nærme sig St. Helen visiteres nøie. – Mod og Talenter blive altid hyldede i denne Verden, om man endog misbilliger deres Anvendelse; af den Aarsag finder ogsaa Napoleon sine Beundrere paa de Steder hvor man aldrig skulde vente det: saaledes har en Deel af Jndvaanerne i Frankerige besværet sig for Chefen for den russiske Armee i Landet, Greven af Woronzow, over: at flere russiske Militaire har roest Bonaparte og dadlet den nærværende Regiering; Greven har i denne Anledning udstædet en Proclamation, hvori han betragter disse Yttringer som en Spøg, for at tugte saadanne Roialister, som ikke havde behandlet Russerne, som de burde; men han erklærer dog tillige en saadan Spøg, for at være utidig; da Bonaparte har vildet tilføre Rusland saa meget ondt. - Ogsaa i Engelland har Bonaparte sine Beundrere; thi endog Lord Majoren i London opstillede i sin Spisesalen, da han gav det sædvanlige Paaskemaaltid, Napoleon Bonapartes Buste tilligemed andre berømte Mænds, og satte den imellem Wellington og Blüchers (rigtignok har han været imellem Hænderne paa dem; det er historisk Sandhed. Men en saadan Hylding af stor Daad og sieldne Talenter svækker derfor ikke Engellændernes patriotiske Sindelag, som hæver sig over alle andre Hensyn, Seieren over Napoleon gaaer dem over alle Ting; og de fire Æres Sabler, som Staden London har skiænket de fireFeldberrer ved de allierede Armeer, Fyrsterne af Schwarzenberg og Blücher, og Greve Barclay de Tolly og Hettmann Platow ere overmaade kostbare, og smukke, Grebet bestaaer af kronede Ørnehoveder, hvorover deres Landes Vaabenskjolde svæve disse ere omgivne med en Kreds, som danne Feld herrernes emaillerede Vaaben, der tillige med Staden Londons, ere omflyngede af Palme og Laurbærblade. Skederne ere prydede med Medaillons, som forestille Angreb af Cavallerie og allegariske Sindbilleder og Gehængene ere prægtigt broderede og smig rende Jndskrifter anbragte paa Sabelklingerne.